หมัดชาย-หญิงพร้อม ปักหลักสมรภูมิ ไทเปซิตี้คัพ หวัง 3 ทอง
ทีมกำปั้นชายเหินฟ้าถึงไต้หวัน พร้อมฟาดปากมวยเสื้อกล้ามนานาชาติ ไทเป ซิตี้ คัพ ขณะที่ โค้ชแหลม สุภาพ บุญรอด มั่นใจมีลุ้นทองจาก 3 ยอดมวยดัง วันพิชิต-ดัง-เพชรบุญชู ส่วนขุนพลเสื้อกล้ามสาวเดินทางนาน 13 ชม.ถึงจีน ร่วมศึกชิงแชมป์เอเชีย 2015 โดย น้องหวาน จุฑามาศ รักษ์สัตย์ ดีกรีเหรียญทองแดงชิงแชมป์โลก มั่นใจคว้าเหรียญใดเหรียญหนึ่งกลับบ้าน,เมื่อวันที่ 5 ส.ค.ที่ผ่านมา โค้ชแหลม พ.ต.สุภาพ บุญรอด พร้อมสตาฟฟ์โค้ช จ.อ.ประสาน สีทน และนักมวยชายจากโครงการมวยไทยสู่โอลิมปิก เดินทางถึงสนามบินไทเป เรียบร้อยแล้ว เพื่อเข้าร่วมการแข่งขันรายการ ไทเป ซิตี คัพ 2015 ระหว่าง 6-11 ส.ค.นี้ โดยนักชกชุดนี้ประกอบด้วย รุ่นไลต์ฟลายเวท ชัยวิทย์ สุวรรณกูล หรือวันพิชิต มีนะโยธิน, รุ่นฟลายเวท ยุทธพงษ์ ทองดี หรือ ดัง ส.เพลินจิต, รุ่นไลต์เวลเตอร์เวท ยุทธพงษ์ สิทธิโชติ หรือ เพชรบุญชู เอฟเอกรุ๊ป และมวยหญิงชุดดาวรุ่งอีก 2 รุ่น รุ่นไลต์ฟลายเวท ปานประดับ ปลอดภัย, ไลต์เวท รัชฎาภรณ์ ส่วนในรุ่นไลต์เวท ทิวา จันทะคำภา ที่เดิมมีรายชื่อมาลับหมัดด้วย ไม่สามารถเดินทางมาร่วมทีมได้ เพราะป่วยเป็นไข้หวัด,หลังจากเดินทางถึงไต้หวัน โค้ชแหลม พ.ต.สุภาพ บุญรอด เผยว่า รายการนี้ในปีนี้คึกคักเป็นพิเศษ มี 17 ชาติรวมทั้งไทย ส่งนักชกชาย-หญิง มาร่วมชิงชัย และเป็นโอกาสดีของทีมนักชกไทยชุดนี้ที่จะได้พัฒนาฝีมือเพื่อเสริมแกร่ง สำหรับความหวังนั้น นักชกชุดนี้มีความพร้อมมาก โดยเฉพาะนักชกชายที่คัดมากจากมวยไทยชื่อดังนำมาปั้น มีกระดูกมวยที่ดีเป็นทุนอยู่แล้ว และผ่านการฝึกฝนมวยสากลมาต่อเนื่อง โดยเฉพาะการขยันออกหมัดเป็นชุด เข้ากับระบบการให้คะแนนแบบใหม่ ขาดแต่ประสบการณ์นานาชาติเท่านั้น แต่เรื่องความแข็งแกร่งกับใจเกินร้อยนั้นหายห่วง ตนยังเชื่อว่าต้องมีเหรียญทองกลับบ้าน ตั้งเป้าไว้ที่ ดัง ส.เพลินจิตร, วันพิชิต และ เพชรบุญชู,ส่วนทีมกำปั้นสาวทีมชาติไทยที่เดินทางไปชกชิงแชมป์เอเชีย รายการ เอเอสบีซี เอเชี่ยน คอนเฟดเดอร์เรชั่น วูเมน บ็อกซิ่ง แชมเปียนชิพ 2015 ระหว่าง 7-13 ส.ค.ที่เมืองวูลันชาบู ประเทศจีน เพื่อเก็บคะแนนสะสมแรงกิ้งโลก ก็เดินทางถึงแล้วเช่นกันหลังใช้เดินทางทรหดถึง 13 ชม. ประกอบด้วย รุ่น 48 กก. น้องหวาน จุฑามาศ รักษ์สัตย์ ดีกรีเหรียญทองแดงชิงแชมป์โลก, รุ่น 51 กก. น้องมุก โสภิดา สะทุมรัมย์ อดีตเหรียญทองซีเกมส์ 27 ที่พม่า, รุ่น 54 กก. น้องแสบ เปี่ยมวิไล เล่าเปี่ยม อดีตเหรียญทองซีเกมส์, รุ่น 57 กก. น้องเอ็ม ทัศมาลี ทองจันทร์ เจ้าของเหรียญทองชิงแชมป์เอเชียคนล่าสุด, และ รุ่น 60 กก. น้องแต้ว สุดาพร สีสอนดี ดีกรีเหรียญทองแดงชิงแชมป์โลก,ด้านโอมาร์ มาลากอน เฮดโค้ชมวยสากลสมัครเล่นหญิงชาวคิวบา เปิดเผยว่า ถือว่าเป็นการเดินทางที่ยากลำบากและยาวนานพอสมควร เพราะช่วงตอนเปลี่ยนเครื่องที่ปักกิ่งเครื่องบินดันดีเลย์ไปนานเกือบ 3 ชม. แถมช่วงระหว่างทางมายังเมืองวูลันชาบูก็มีรถยนต์ประสบอุบัติเหตุ เนื่องจากพื้นที่ส่วนใหญ่เป็นภูเขาสูงชันทำให้รถติดขัดยาวหลายกิโลเมตร ส่งผลให้นักชกแม่เนื้อนิ่มทุกคนอ่อนเพลียไปตามๆกัน แต่ตัวเองก็ยังให้ทุกคนวิ่งวอร์มเบาๆเพื่อเรียกเหงื่อและทบทวนเชิงชก โดยเฉพาะเรื่องการควบคุมน้ำหนักต้องให้อยู่ในเกณฑ์ที่พอดี ส่วนเรื่องการบาดเจ็บของนักกีฬาแต่ละคนนั้นไม่มีใครมีปัญหา เพราะทุกอย่างเราได้เตรียมตัวมาเต็มที่แล้ว พร้อมเชื่อมั่นว่า จะคว้าเหรียญรางวัลกลับไปให้ได้
ทีมกำปั้นชายเหินฟ้าถึงไต้หวัน พร้อมฟาดปากมวยเสื้อกล้ามนานาชาติ ไทเป ซิตี้ คัพ ขณะที่ โค้ชแหลม สุภาพ บุญรอด มั่นใจมีลุ้นทองจาก 3 ยอดมวยดัง วันพิชิต-ดัง-เพชรบุญชู ส่วนขุนพลเสื้อกล้ามสาวเดินทางนาน 13 ชม.ถึงจีนแล้ว
ไทเป ซิตี้ คัพ,สุภาพ บุญรอด,ประสาน สีทน,ชัยวิทย์ สุวรรณกูล,วันพิชิต มีนะโยธิน,ยุทธพงษ์ ทองดี,ดัง ส.เพลินจิต,ยุทธพงษ์ สิทธิโชติ,เพชรบุญชู เอฟเอกรุ๊ป,ปานประดับ ปลอดภัย,เอเอสบีซี เอเชี่ยน คอนเฟดเดอร์เรชั่น วูเมน บ็อกซิ่ง แชมเปียนชิพ 2015,น้องหวาน,จุฑามาศ รักษ์สัตย์,ข่าวกีฬา,ข่าว,ไทยรัฐออนไลน์